TI POT NINGHPANG GON AI LAM
故事
时间:2014-05-08 00:00:00
Do gaba 1
1. Moi shong de Jinghpo masha ni ginru ginsa e yu wa ai ten hta kadai mung LASOP lu ai, TI ai, Hpyi lamum lu ai, ngu ai gadai mung nlu ma ai. Ginru ginsa chying wa ai hpang ko nna she nga wa shajang ma ai.
2. Moi shong de Shinggyim masha ni dinghta Wa Yang ga e no nga ai ten hta gaida jan langai mi nga ai. Dai jan go shi hkrai sha nga ai majo, yi gaba n lu galo ai rai nna yi hkyep kasha mi sha galo ai hte chyagyi hkauya ni hte kahkum kumgyin ni hpe hkai da u ai. mangai ta du wa yang, kahkum kumgyin ni pu wa shajang ai shaloi, Mali hkla hta rong ai baren kaba langai mi go kahkum pu ni hpe sa chyu chyu rai wu ai. Baren go shani shagu sa hkom chyai chyai rai wu yang gaida jan hte hkau chyap wa nna,kanon mazum ma yang shadang sha marun yan nau hpe shabrat wu ai. Ma yan nau hpe kawa n madun ai sha HKRAIGAM yan HKRAI NO ngu nna shamying da ai.
Jahkrai ma yan nau go kaba wa nna shani shagu mare hkan na ma ni hte gasup chyai chyai rai nna nga ma ai. Shingrai nga ai ten hta ma manang ni go,"Kaa kata ai ma yan nau" hkrai ngu ngu di mu ai.Dai ma yan nau go ma manang ni jahpot asong asang re ai majo shana de du jang kanu hpe,"Anau a a kawa go kanang nga a ta? madun myi," ngu nna hkap tsun tsun rai ma ai. Rai timung kanu n madun hkro wu ai.
Jahkrai ma yan nau go shana de du wa shagu kanu hpe kawa madun na lam hkap tsun tsun rai ma yang, kanu go," Nan nau a kawa hpe mu mayu myit yang go lera mali hka makau na kahkum yi de sa yu masu," ngu wu ai. Shingrai jahkrai ma shan nau go mali hka makau de sa yu ma yang baren kaba langai mi go kahkum pu ni tam di sha hkom nga ai hpe sa mu mu ai.Shana de nta de bai du wa ma ayng,"An nau a kawa go n mu ga ai; baren langai mi go kahkum pu tam di sha hkom nga ai hpe sa mu ga ai" ngu nna kanu hpe tsun dan mu ai. Shaloi kanu go, "Nan nau a kawa go dai wa nan rai sai," ngu weu ai.
Dai ko nna ma yan nau go "An nau a kawa hpe she gyit dun la ga," ngu nna baren gyit na matu hpri sumri kaba langai mi hpe dup mu ai. shannau go shani shagu mali hkau kau e hpri sumri dum let nga ma ayng chyahkan langai mi pru sa nna,"Dai yang hpri hkum dum na da ji du a bo gara ai da," ngu tsun wu ai.Shaloi chyahkan hpe hpri laskap hte matep la nna wanmang de hta bang dat mu ai. Dai ko nna chyahkan ni go daini du hkra hkyeng nan mat ai rai nga ai da.
Dai hpang hkatsu langai mi bai pru sa nna,"Nan nau dai yang hpri hkum dup na da; Ji du a bo gara ai da," ngu bai tsun yang shannau go, hkatsu hpe mung wanmang de bai matep bang dat mu ai. Dai majo hkatsu ni mung dai ni du hkra hkyeng ai rai nga malu ai da.Dai hpang ngahtang langai mi bai pru sa nna,"Dai yang hpri hkum dup na da," ngu bai sa tsun u ai. Shaloi sumprang hte ladi hpe ashot dat ya mu ai. Dai ko nna daini du hkra nga htang ni a ladi ke ke rai nan mat ai rai nga ai da. Shing rai kaga nga amyu ni mung hpri n dup na matu, sa tsun ma timung n madat ai sha adup nga ma ai.
Baren wa go nga amyu myu hpe tsun shangun ai raitimung n madat hkro ma ai majo,shi nan shinggan de pru sa nna tsun u ai.Shaloi jahkrai ma yan nau go shannau dup da ai hpri sumri hte hkap gyit mu ai. Gyit ngut jang hpun hta dun chyam yu ma ai rai tinmung, baren wakadau ninglang nga ai majo, hpun mung do mat wa mu ai. Dai hpang nlung hta bai dun mu ai. Raitimung nlung mung bai bo mat wa malu ai. Shingrai baren hpe kanang dun timung do hkrai do mat wa shajang malu ai rai nna, kanang e nchye dun manu ai. Rai timung, shannau go n dat ai sha ahtot dun nang mat wa nga ma ai.
Shaloi Baren go, "Ngai sha yan e, ngai hpe dai daram wa mi n dat mayu myit yang go hka kinji hta she dun mu; shaloi ngai hkring mat na re," ngu mu ai. Jahkrai ma yan nau mung baren wa tsun ai hte maren hka gaji hta dun ma yang hkring mat wa malu ai. Ndai matsun ga hkan nna Jinghpo masha ni won yong yang won ntsa e hka kinji hpe dan jun nna yong chye nga ma ai. Dai go hka rap ai shaloi hka kata de nga ai hka kanu(Baren) a lata hta hkala nba n byin na matu myit mada ai lam rai nga ai.
Shaloi baren wa go,"Ngai sha yan e, ngai hpe she dat dat mi; nan nau hpe kumhpa kaja jo dat na nngai," ngu wu ai. Jahktrai ma shan nau mung ro dat yang, Hkrai gam hpe ntong nhtu langai mi hte ja shingwoi kaji langai mi jo dat ma nna Hkrai No hpe go nlung hte bum ni hpe gap dinghkren lu ai bo Bumhkrang kungli ngu aindan kaba langai mi jo dat wu ai. Dai ko nna baren wa go Hkrai Gam hpe Du Nau Gam, Hkrai No hpe DU AU NO ngu nna mying mung shamying ya dat wu ai.
Du Nau GAM yan DU NAU NO go kaa jo dat ai rai ni hpe lu la ngut jang langa won langai mi galo la nhtom, mali hka hkan nnayong hkrat wa ma ai. Shingrai yong hkrat wa nga ma ayng baren wa go kasha yan nan a won ntsa e,nda ban rai nna gran lai wa wu ai. Shaloi DU NAU NO go kajong ntong nhtu hte kahtam dat wu yang shan nau jon aiwon hte hpon rai hkra do lahkong di mat wa malu ai. Shingrai shan nau go, won do langai hpra jonnna yong hkrat wa ma u Nau NO go kade n tsan ai shara hta mali hka a sinpro hkran de kade wa n tsan ai shara htako pruwu wu ai. Du Nau Gam go ram ram tsan ai ai shara de du jang mali hka a sinna hkran de ko pru wa wu ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hant zho_Hans bam_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn